Moedas de euro de Croacia

[miniatura|380x380px|Serie completa dos [Moedas de euro|euros de Croacia de 2023, sobre unha bandeira da Unión Europea. ]]

As **moedas de euro de Croacia** son a serie de moedas de euro cuñadas pola Casa da Moeda de Croacia a partir de 2023 coas anversos nacionais de Croacia, de curso legal en toda a Eurozona.

O euro substituíu o kuna como moeda oficial de Croacia o 1 de xaneiro de 2023, cunha taxa de cambio de 7,53450 kunas = 1 euro, que fora establecida o 10 de xullo de 2022. Os prezos amosábanse xa en ambas as moedas desde o 5 de setembro de 2022, situación que se determinou que se mantivese ata o 31 de decembro de 2023. As novas moedas estiveron dispoñibles para a poboación en "euromoedeiros" a partir do 1 de decembro de 2022,

A data límite que se dispuxo para o troco das moedas de kuna nas oficinas de Correos e na Axencia Financeira de Croacia foi o 31 de decembro de 2023, e a partir desa data, a responsabilidade do cambio pasa o Banco Nacional de Croacia, ata decembro de 2025. Pola súa, banda, os billetes de kunas poderán cambiarse indefinidamente.

## Proceso de implantación 
miniatura|280x280px|"Euromoedeiro" coas primeiras moedas de euro de Croacia dispostas para entrar en circulación, por valor de 100 kunas = 13,28 euros.

* 21 de xullo de 2021: o primeiro ministro de Croacia, Andrej Plenković, declarou que os motivos representativos do país para as futuras moedas de euro serían o taboleiro de xadrez símbolo do país, o mapa de Croacia, a marta, a figura de Nikola Tesla e o alfabeto glagolítico.

* 4 de febreiro de 2022: o Goberno croata presentou os deseños da cara nacional das futuras moedas de euro croatas, que foron elixidos mediante un concurso convocado polo Banco Nacional de Croacia. Os autores dos deseños seleccionados foron premiados, ademais, cunha cantidade de 70.000 kunas (uns 9.300 euros).
* 18 de xullo de 2022: a Casa da Moeda de Croacia comezou oficialmente a produción das moedas de euro coa cara nacional croata, para o que cumpriu triplicar as quendas dos traballadores da ceca ata finais de 2022.
* 1 de setembro de 2022: comezou a distribución de billetes de euro entre os bancos do país.
* 1 de outubro de 2022: as novas moedas de euro comezaron a saír da casa da moeda para seren distribuídas entre as entidades bancarias de Croacia.

## Escolla dos deseños 
Para a moeda de 2 euros elixiuse un deseño co mapa de Croacia do deseñador Ivan Šivak. Para a moeda dun euro, o deseño gañador, de Stjepan Pranjković, amosaba unha marta (*kuna* en croata) en pé sobre unha póla, un animal que lle deu nome á anterior moeda do país. Para as moedas de 10, de 20 e de 50 céntimos, escolleuse un deseño con Nikola Tesla proposto polo deseñador Ivan Domagoj Račić. Finalmente, para as moedas de 1, de 2 e de 5 céntimos, o deseño gañador amosaba as letras ligadas Ⱈ e Ⱃ en escritura glagolítica, correspondentes ás letras iniciais do país, HR (*Hrvatska*), da deseñadora Maja Škripelj. O día seguinte, o Banco Nacional de Croacia anunciou a convocatoria dun novo concurso para o deseño da moeda croata dun euro, que debía seguir baseándose na marta como motivo central. O 4 de maio de 2022, na 15ª reunión do Consello Nacional para a Introdución do Euro, presentouse ao público o novo deseño da moeda dun euro, que presenta unha marta estilizada sobre o fondo do taboleiro de xadrez croata, obra dos artistas Jagor Šunde, David Čemeljić e Fran Zekan. Este novo deseño foi aprobado polo Consello da Unión Europea o 20 de abril de 2022.

Pola súa parte, do mesmo xeito que no resto dos países da Eurozona, as moedas de euro de Croacia amosan o deseño común do reverso, obra de Luc Luycx, gravador da Casa da Moeda Real de Bélxica.

## Moedas 

No seu canto, a moeda de 2 euros amosa a inscrición O LIJEPA O DRAGA O SLATKA SLOBODO ("Oh, fermosa! Oh, querida! Oh doce liberdade!"), extraída do "Himno á liberdade", parte da obra dramática *Dubravka*, do autor croata Ivan Gundulić (1628).

## Notas 
## Véxase tamén 
### Outros artigos 
* Casa da Moeda de Croacia

### Ligazóns externas 
* *Euro.hr*